钦定古今图书集成/明伦汇编/闺媛典/第045卷 > 陈悝妻吴氏
## 钦定古今图书集成/明伦汇编/闺媛典/第045卷 > 陈悝妻吴氏

按皇甫谧《列女传》：“下邳陈悝妻者，同郡吴氏之女。汉
末丧乱，流寓东城。东城令戚奇欲北就吕布楚城叠
掳人众，闻女有美色，善史书，能弹琴瑟，遂杀悝。令仆
者接女上车，女谓奇曰：‘君堕坏都城，掳掠士女，杀人
之夫，欲以人妇为妻，何酷逆之甚！愿守志而死，不愿
无行而生’。”遂自刎。奇犹有哀惭，殡葬乃去。